KONNEN DWA OU YO 

Diskriminasyon sou 

Gwosès ak Pote Timoun

OFCCP Pwoteje w kont Diskriminasyon 

pou Gwosès

1. Ki sa ki se diskriminasyon kont gwosès?

Diskriminasyon kont gwosès nòmalman rive lè yon 

anplwayè trete yon anplwaye oswa aplikan ki nan yon 

travay yon fason defavorab poutèt li gen yon gwosès, 

akouchman oswa kondisyon medikal ki gen rapò ak 

gwosès oswa akouchman. Jan de diskriminasyon sa yo 

ka rive tou lè anplwayè yo gen règleman oswa pratik ki 

pou eskli travay an patikilye paske fanm ka vin ansent.

2. Ki sa ki dwa mwen?

OFCCP ranfòse lwa ak restriksyon ki rann yon konpayi 

kap fè biznis avèk Gouvènman Federal la ilegal pou 

l fè diskriminasyon kont oumenm nan anbochaj, 

revokasyon, konpansasyon, benefis, plasman travay, 

pwomosyon, revokasyon, fòmasyon, rekritman, ak lòt 

aktivite anplwaye akòz gwosès w, akouchman, oswa 

kondisyon medikal ou ki gen rapò ak kapasite pou fè 

pitit. 

Ou gen sèten pwoteksyon si w vin ansent, akouche, 

oswa gen yon kondisyon medikal ki gen rapò ak gwosès 

oswa akouchman. 

• Ou gen dwa travay osi lontan ke w kapab fè travay ou 

a.

• Yo dwe trete w menm jan ak lòt anplwaye ki gen 

menm kondisyon medikal avè w si w vin enkapab 

pou fè travay ou tanporèman akòz gwosès ou an.

• Ou gen dwa pou mande anplwayè w pou li kite louvri 

yon travay pou ou lè w pran yon absans ki gen rapò 

ak gwosès; li dwe kite l ouvè pou menm dire tan, ak 

daprè menm kondisyon yo, ki fè travay la rete ouvè 

pou anplwaye ki an konje maladi oswa lòt konje 

medikal.

• Ou gen dwa a menm benefis sa yo ke lòt anplwaye ki 

nan konje yo resevwa.

• Ou gen dwa dwe kapab pran jiska 12 semèn pou 

konje san peye chak ane pou rezon medikal yo (ki gen 

ladann gwosès ak akouchman) ak swen 

pou timoun anba Lwa Fanmi ak konje 

medikal (Lwa FMLA-a). Toude paran yo 

kapab kalifye pou konje FMLA. Ou dwe 

rapòte tout Vyolasyon Lwa FMLA-yo 

bay Depatman Travay lan nan Divizyon 

Lè ak Salè (http://www.dol.gov/whd). 

3.	 Èske	gen	bagay	espesifik	ke	

anplwayè m pa kapab fè si m ta 

vin ansent, akouche oswa gen yon 

kondisyon medikal ki gen rapò ak 

gwosès oswa akouchman?

Wi. Men kèk egzanp nan sa anplwayè w pa 

kapab fè: 

• Refize yon travay akòz gwosès ou.

• Sèvi ak gwosès ou kòm yon eskiz li teste 

kapasite w nan travay. Sa vle di konfòme avèk 

kondisyon espesifik, tankou obligasyon pou 

bay yon nòt medikal ki montre ke ou pare pou 

retounen fonksyone si kondisyon sa yo pa gen 

obligasyon menm jan ak lòt anplwaye yo ki nan 

konje medikal yo.

• Fòse w pou rete nan konje jiskake w akouche pitit 

ou si w absan akòz kondisyon gwosès lan 

epi pou w rekipere.

• Refize w travay paske w gen timoun piti, 

amwenske anplwayè ou gen menm règleman 

pou anplwaye gason.

• Refize pou kouvri depans lopital ak lòt depans 

medikal ki gen rapò ak gwosès ou nan menm fason 

ke li ta ka kouvri depans sa yo pou lòt kondisyon 

medikal, si anplwayè w la bay benefis asirans 

medikal pou anplwaye l yo.

• Refize pou li bay w, tankou yon anplwaye ansent 

oswa yon nouvo paran, posibilite pou akimile 

ansyènte, vakans, ogmantasyon salè ak benefis 

enfimite tanporè nan menm fason an ak moun yo ki 

gen lòt konje medikal oswa pou lòt rezon.

• Refize pou ofri w aranjman akòz bezwen medikal 

ou ki asosye ak gwosès ou a, pandan ke gen 

akomodasyon ki menm jan ki bay pou lòt bezwen 

medikal, pou egzanp ki pèmèt ou chita oswa manje 

ti biskwit pandan shif ou a.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
4. Kisa ki se diskriminasyon ki baze sou sèks?

An jeneral, diskiminasyon nan anplwa egziste kote yon 

patwon ap trete w, antank yon anplwaye oubyen aplikan 

ak mwens favè akòz sèks ou. Diskriminasyon kapab 

egziste tou kote politik oubyen pwosedi aparamman 

nòmal yo gen yon enpak ase negatif sou anplwaye yo 

oubyen moun k ap aplike pou travay yo akòz sèks yo. 

5. Kisa mwen dwe fè si mwen panse ke 

anplwayè m diskrimine kont mwen akoz 

gwosès, akouchman, pwoblèm medikal oswa 

kapasite repwodiksyon?

Ou ka pote yon plent avèk OFCCP. Ou pa bezwen 

konnen ak sètitid ke anplwayè ou a se yon kontraktè 

federal oswa tretan pou w depoze yon plent.

6.	 Kijan	pou	mwen	fè	pou	mwen	depoze	yon	

plent ak OFCCP?

Pou depoze yon plent diskriminasyon, ou kapab:

• Ranpli yon fòm sou sitwèb OFCCP a epi soumèt li 

sou entènèt;

• Ranpli yon fòm an pèsòn nan biwo OFCCP a; oswa

• Poste, imèl, oswa fakse yon fòm ranpli bay biwo 

OFCCP rejyonal ki kouvri koet diskriminasyon w ap 

akize a te fèt la.

Fòm sa a disponib sou entènèt nan http://www.dol.gov/

ofccp/regs/compliance/pdf/pdfstart.htm oswa sou 

papye nan tout biwo OFCCP yo. Pou jwenn biwo ki 

pi pre ou la, vizite lis sou entènèt biwo OFCCP yo nan 

http://www.dol.gov/ofccp/contacts/ofnation2.htm. 

Ou dwe sonje siyen fòm akizasyon ou an ou ranpli a. 

Si ou pa fè sa, OFCCP ap toujou pran plent ou an, men 

yon envestigatè OFCCP pral mande w pou siyen fòm 

nan pandan yon suivi entèvyou. Ou dwe pote plent pou 

akizasyon kont diskriminasyon ki baze sou ras, koulè, 

relijyon, sèks, oryantasyon seksyèl, idantite seksyèl, 

oswa orijin nasyonal nan peryòd 180 jou depi nan jou 

akizasyon pou diskriminasyon te rive a, amwenske 

yo te avanse dat la akòz yon rezon ki valab. Yo aplike 

menm peryòd 180 jou a pou plent akizasyon kont 

diskriminasyon yo tou pou diskisyon, deklarasyon oswa 

kesyon sou salè.

7. Èske anplwayè mwen kapab revoke mwen, 

mete mwen nan yon pozisyon pi ba, oswa trete 

mwen mal paske mwen te depoze yon plent?

Non. Li ilegal pou anpwlayè ou pran vanjans kont 

ou poutèt ou pote yon plent oubyen patisipe nan yon 

ankèt. Règleman OFCCP yo pwoteje ou kont arasman, 

entimidasyon, menas, presyon, oswa vanjans pou 

revandike dwa ou yo. 

8. Èske mwen ka pote yon plent avèk OFCCP ak 

Komisyon	Opòtinite	Travay	Egal-Ego	a	Equal	

Employment Opportunity Commission (EEOC)?

Wi, si ou depoze plent la ak OFCCP ak EEOC ajans ki 

apwopriye a ap mennen yon ankèt sou plent ou a. Nan kèk 

ka, OFCCP ak EEOC ka deside pou travay ansanm pou 

mennen ankèt sou plent ou a. 

OFCCP a refere anjeneral moun ki gen plent ki swadizan 

yon diskriminasyon kont gwoses yo nan EEOC a. Epitou 

anjeneral, OFCCP kenbe prive plent yo pote devan li 

kont kontraktè federal yo kote li parèt yo gen yon abitid 

fè diskriminasyon k ap afekte yon gwoup anplwaye oswa 

aplikan yo, ak sa yo ki deklare diskriminasyon baze sou 

enfimite (andikap) oswa sitiyasyon veteran. Anjeneral, 

OFCCP kenbe prive plent yo pote devan li kont kontraktè 

federal yo k ap deklare diskriminasyon baze sou poze 

kesyon sou, diskisyon sou, oswa divilgasyon nan salè yon 

moun.

9. Kisa ki pral pase si yo twouve mwen te yon 

viktim	diskriminasyon	nan	travay?

Ou ka gen dwa pou jwenn yon reparasyon ki mete ou 

nan yon pozisyon ou te dwe ye a si diskriminasyon an 

pa janm te pase. Ou ka gen dwa pou ba ou travay la, 

ba ou prwomosyon, reba ou travay ou, oswa transfere 

ou. Epi tou ou kapab gen dwa pou resevwa lajan ou 

te sipoze touche avan, apre, yon ogmantasyon, oswa 

yon meanl reparasyon sa yo. Anplis, si OFCCP jwenn 

ta twouve kontraktè federal oswa sou kontraktè a te fè 

diskriminasyon, OFCCP fè yon jan pou yo entèdi oswa 

retire konpayi a pou konsiderasyon pou kontra federal pi 

devan oswa fè modifikasyon oswa anile kontra li genyen 

kounye a.

Pou plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri note fèy enfòmasyon sa a bay enfòmasyon jeneral. Nou pa te kreye li 

ak entansyon ranplase lwa ki egziste ak règleman konsènan pwogramki dekri 

nan dokiman sa a.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp

Yo te revize sa a nan dat septanm 2016